CELEX: 32010D0737
Language: da
Date: 2010-12-02 00:00:00
Title: 2010/737/EU: Kommissionens afgørelse af 2. december 2010 om klassificering af visse byggevarers ydeevne med hensyn til reaktion ved brand for så vidt angår polyester-coatede og plastisol-coatede stålplader (meddelt under nummer K(2010) 389)  EØS-relevant tekst

3.12.2010   
            
            
               DA
            
            
               Den Europæiske Unions Tidende
            
            
               L 317/39
            
         KOMMISSIONENS AFGØRELSE
   af 2. december 2010
   om klassificering af visse byggevarers ydeevne med hensyn til reaktion ved brand for så vidt angår polyester-coatede og plastisol-coatede stålplader
   (meddelt under nummer K(2010) 389)
   (EØS-relevant tekst)
   (2010/737/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (1), særlig artikel 20, stk. 2, litra a),
   efter høring af Det Stående Byggeudvalg og
   ud fra følgende betragtninger:
   
               (1)
            
            
               Ifølge direktiv 89/106/EØF kan det for at tage hensyn til eventuelle forskelle med hensyn til beskyttelsesniveauer for bygværker på nationalt, regionalt eller lokalt plan i basisdokumenterne blive nødvendigt for hvert væsentligt kravs vedkommende at foretage en klassificering af varers ydeevne. Disse dokumenter er offentliggjort som Meddelelse fra Kommissionen om basisdokumenterne til Rådets direktiv 89/106/EØF (2).
            
         
               (2)
            
            
               For så vidt angår de væsentlige krav til sikkerhed i tilfælde af brand opstiller basisdokument nr. 2 en række indbyrdes afhængige foranstaltninger, der tilsammen definerer den brandsikringsstrategi, der skal videreudvikles på forskellig vis i medlemsstaterne.
            
         
               (3)
            
            
               I basisdokument nr. 2 identificeres en af disse foranstaltninger som begrænsning af udvikling og spredning af ild og røg inden for et nærmere bestemt område ved at begrænse byggevarernes muligheder for at bidrage til en fuldt udviklet brand.
            
         
               (4)
            
            
               Niveauet for denne begrænsning kan kun udtrykkes ved hjælp af forskellige niveauer for byggevarers ydeevne med hensyn til reaktion ved brand under den endelige anvendelse.
            
         
               (5)
            
            
               Som en harmoniseret løsning blev der ved beslutning 2000/147/EF af 8. februar 2000 om gennemførelse af Rådets direktiv 89/106/EØF for så vidt angår klassificering af byggevarer efter ydeevne med hensyn til reaktion ved brand (3) indført et system af klasser.
            
         
               (6)
            
            
               I forbindelse med polyester-coatede og plastisol-coatede stålplader er det nødvendigt at anvende den klassificering, der blev indført ved beslutning 2000/147/EF.
            
         
               (7)
            
            
               Ydeevnen med hensyn til reaktion ved brand er for mange byggevarer og/eller -materialer blevet fastslået inden for den klassificering, der er fastsat ved beslutning 2000/147/EF, og er tilstrækkelig kendt af brandmyndighederne i medlemsstaterne til, at det ikke er nødvendigt at foretage en prøvning af disse egenskaber —
            
         VEDTAGET DENNE AFGØRELSE:
   Artikel 1
   De byggevarer og/eller -materialer, der opfylder alle ydeevnekravene med hensyn til »reaktion ved brand« uden behov for yderligere prøvning, er opført i bilaget.
   Artikel 2
   De bestemte klasser for forskellige byggevarer og/eller -materialer, jf. klassificeringen med hensyn til reaktion ved brand vedtaget ved beslutning 2000/147/EF, er opført i bilaget til denne afgørelse.
   Artikel 3
   Byggevarer skal vurderes i forhold til deres endelige anvendelse i de tilfælde, hvor dette er relevant.
   Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 2. december 2010.
      
         
            På Kommissionens vegne
         
         Antonio TAJANI
         
            Næstformand
         
      
   
   
      (1)  EFT L 40 af 11.2.1989, s. 12.
   
      (2)  EFT C 62 af 28.2.1994, s. 1.
   
      (3)  EFT L 50 af 23.2.2000, s. 14.
   
      BILAG
      Tabellerne i dette bilag indeholder en oversigt over byggevarer og/eller materialer, der opfylder alle ydeevnekravene med hensyn til reaktion ved brand uden behov for yderligere prøvning.
      
         Tabel 1
      
      
         Klassifikation af ydeevne med hensyn til reaktion ved brand for stålplader med polyester-coating anvendt som enkeltlagsplader (uden underliggende isolering)
      
      
                  Produkt
               
               
                  Nominel tykkelse »t«
                  af stålplader coatet med metal (mm)
               
               
                  Profil
               
               
                  Klasse (1)
                  
               
            
                  Stålplade coatet med metal, profileret eller flad, med en nominel tykkelse t (mm) og coatet på den side, der udsættes for ild, med en polyesterbelægning med en maksimal nominel tykkelse på 25 μm, i overensstemmelse med den relevante del af EN 14782 og EN 10169, hvis coatingen har en masse på højst 70 g/m2 og en PCS på højst 1,0 MJ/m2.
                  Den stålpladeoverflade, der ikke udsættes for ild, kan have en organisk coating, forudsat at denne coating har en tykkelse på højst 15 μm og en PCS på højst 0,7 MJ/m2.
               
               
                  0,40 ≤ t ≤ 1,50
               
               
                  Flad eller profileret (2)
                  
               
               
                  A1
               
            
                  Anvendte symboler: PCS = øvre brændværdi.
               
            
         
      
         Tabel 2
      
      
         Klassifikation af ydeevne med hensyn til reaktion ved brand for stålplader med plastisol-coating
      
      
                  Produkt (3)
                  
               
               
                  Nominel tykkelse »t«
                  af stålplader coatet med metal (mm)
               
               
                  Strukturegenskaber
               
               
                  Klasse (4)
                  
               
            
                  Stålplade coatet med metal, profileret eller flad, med en nominel tykkelse t (mm) og coatet på den side, der udsættes for ild, med en plastisol-coating med en maksimal nominel tykkelse på 200 μm og en coatingmasse ≤ 300 g/m2 og en PCS ≤ 7,0 MJ/m2.
                  Den stålpladeoverflade, der ikke udsættes for ild, kan have en organisk coating, forudsat at denne coating har en tykkelse på ≤ 15 μm og en PCS ≤ 0,7 MJ/m2.
               
               
                  0,55 ≤ t ≤ 1,00
               
               
                  Flade eller profilerede produkter anvendt som enkeltlagsplader (uden underliggende isolering) eller med mineraluld på bagsiden som del af en struktur (som kan være et dobbelt lag). Hvis produktet er profileret, må det profilerede (bølgede) overfladeareal ikke være mere end dobbelt så stort som produktets samlede dækningsareal.
                  Mineralulden skal mindst være i klasse A2-s1,d0. Mineralulden skal have en tykkelse på mindst 100 mm, medmindre det materiale, hvis der er et, der ligger umiddelbart bag glasulden — herunder en eventuel dampspærre — mindst er i klasse A2-s1,d0.
                  Støttestrukturen skal mindst være af klasse A2-s1,d0.
               
               
                  C-s3,d0
               
            
                  Anvendte symboler: PCS = øvre brændværdi.
               
            
         (1)  Klasse som omhandlet i tabel 1 i bilaget til beslutning 2000/147/EF.
      
         (2)  Det profilerede (bølgede) overfladeareal må ikke være mere end dobbelt så stort som produktets samlede dækningsareal.
      Anvendte symboler: PCS = øvre brændværdi.
      
         (3)  Tolerancerne i nominel tykkelse skal være i overensstemmelse med de relevante standarder, der er angivet i EN 14782 og EN 14783.
      
         (4)  Klasse som omhandlet i tabel 1 i bilaget til beslutning 2000/147/EF.
      Anvendte symboler: PCS = øvre brændværdi.